钦定古今图书集成/理学汇编/学行典/第125卷 > 墨子 > 《修身》
## 钦定古今图书集成/理学汇编/学行典/第125卷 > 墨子 > 《修身》

君子战虽有陈，而勇为本焉；丧虽有礼，而哀为本焉；
士虽有学，而行为本焉。是故置本不安者，无务丰末；
近者不亲，无务求远；亲戚不附，无务外交；事无终始，
无务多业；举物而暗，无务传闻。是故，先王之治天下
也，必察迩来远。君子察迩而迩修者也；见不修行，见
毁而反之身者也。